rlitschk/wikidir huggingface dataset:
Iesländsche Namen bestaht anster, as ’t in den westliken Lännern begäng is, nich ut en Vörnaam un en Familjennaam, man ut en Vörnaam un en Patronym (in raren Fällen ok en Matronym). Düsset Systeem wiest nich de historische Afkumst un Afstammen van de Familje, man blot den Naam van de Kind sien Vadder oder Mudder. Liekers existeert ok en poor Familjennamen in Iesland. De meesten dorvan sind Achternaam van Lüüd, de nich ut Iesland kaamt. Bet 1925 was et in Iesland verlöövt sik en Familjennaam to geven. En veel bekennt Ieslänner, de dat dee was de Nobelpriesdräger för Liteartuur Halldór Laxness. Van 1925, kann man sik kenen Familjennaam mehr geven un muut en Patronym bruken, wenn en den Familjennaam nich arv. Wenn een sien Kind en Vörnaam, den ’t in’n Iesländschen noch nich gifft, geven will, mutt in Iesland düsse Naam van de Iesländsch Namenkomitee (Mannaafnanefnd) eerst pröövt un verlöövt werrn. Düsset Komitee akzepteert blot Namen, de na Regeln van de iesländsche Grammatik deklineert weern können un de blot Bookstaven van’t iesländsche Alfabeet in hebbt. Namen, de nich to dat Kind sien Slecht passig sind, sind normalerwies ok nich verlöövt. Man in’n Januar 2013 het en Gerichtsordeel de 15 Johr
Guðrún Eva Mínervudóttir (* 17. März 1976 in Reykjavík) is ene iesländsche Schrieversche. Guðrún Eva Mínervudóttir studeer Philosophie an’r Universität Iesland. Ehr eerst Book bröch se 1998 in’r limiteerten Uplaag, unner de Lüüd. Ok noch in düssen Johrr kamm dat Book mit Kortgeschichten rut Á meðan hann horfir á þig ertu María mey (översett/vertaalt: Wieldes he di bekiekt, bist du de Hillige Jumfer). 1999 publizeer se der Roman Ljúlí ljúlí und 2000 de Roman Fyrirlestur um hamingjuna (översett/vertaalt: Ene Vörlesen över’t Lück). Düsse Romaan wurr ok för’n Iesländschen Literatuurpries nomineer. Van düsse Tied an bröch Guðrún Eva enen Gedichtband tosamen mit Hrafn Jökulsson un ok noch annere Romanen, rut. Se schrifft ok philosoophsche Kortgeschichten för Kinners. Baven up publizeert se ok in Magazinen 2011 kreeg se för’n Roman Allt með kossi vekur („Allns füng met en Söten an“) den Iesländschen Literatuurpries. Se is bi’n Verlag Bjartur. De Schrieversche levt in Reykjavík. Christine Knüppel, DIS - Deutsch-Isländisches Kulturforum: Isländische Literatur in deutscher Übersetzung ;Verlag = Seltmann & Hein, Köln 2002 ISBN = 3-934687-07-5 Website von Guðrún Eva Mínervudóttir (engl.) Biographie auf der Website von Sagenhaftes Island Geschichtenerzählerin aus Island, Deutschlandradio Kultur vom 18. August 2011 Guðrún Eva Mínervudóttir (2. Februar 2012):
Huckelriede is en Oortsdeel in’n Stadtdeel Neestadt in Bremen. 1995 wohnen dor 6.322 Inwohners. Al in dat Johr 1489 warrt Huckelriede to’n eersten Maal nömmt. De Kundige Rulle seggt dormals, Bremer Börgers schöllt de Huckelriede in jem ehren Testament mit 1 Mark bedenken. De Huckelriede weer to de Tiet en Straat. In Renner sien Chronik vun 1583 steiht to lesen, dat dat eerste Plaster för de Huckelriede vun de Steene vun de Witteborg herkeem, de 1222 twei maakt wurr. In’t 19. Jahrhunnert güng de Naam vun de Straten to een Landgoot an de Habenhuser Landstraten över. Later wiet sik de Naam ut up en Land mit Neeboohüser un 1935/1936 up de Kasernen, de dor anleggt wurrn sünd. In Huckelriede gifft dat vun dat Jahr 1949 af an de Roland-Klinik. Dat is en privaat Krankenhuus. 1956 is en grote Karkhoff in’n Deenst nahmen wurrn. De gröttste Binnensee vun Bremen, de Werdersee liggt ok in Huckelriede. Anunvörsik is de utgraven wurrn, dat dat Water bi Floot vun de Werser aflopen kann.
Weern betekent Weern, Stroom in Noordrhien-Westfalen, de in de Werser münnt, Weern, Oort in de Gemeen Hauern-Möomag in’n Kreis Lippe, Noordrhien-Westfalen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Disse Artikel is man blots en Stubben. Du kannst Wikipedia helpen un em verbetern. Eilífr Goðrúnarson was en ein isländschen Skald in’n 10. un 11. Johrhunnert. He was an’n Hoff van de noordschen Ladejarls Hákon togange. Eilífr schreev blangen Gedichten mit heednischen Sagen as Thema ok Gedichte över Christendom.
Dit Woort hett noch annere Bedüden: kiek dorför ünner Oostermoor (Hadeln). Oostermoor (hoochdüütsch Ostermoor) is en Oort in de Gemenen Kumbarg un Wingst (Samtgemeen Land Hadeln) in’n Landkreis Cuxhoben, Neddersassen. De Oort is vondaag kumplett mit Kumbarg tohoopwussen. De Oort Oostermoor liggt an’n Rand von dat Oostermoor, wat as Moorrebeed twüschen de Wingst un den Kumbarger Geestsporn liggt. Dat Water ut dat Oostermoor flütt över dat Geversdörper Slüsenfleet na de Oost af. De Naveröörd sünd Kumbarg un Bösenhörn in’n Noorden, Oostercaadwisch in’n Oosten, Höden in’n Süüdoosten, Olenfloot un Fievhusendörp in’n Süüdwesten un Möhlenreeg, Müggenbarg un Klotzen in’n Westen. Oostermoor is in öllere Tieden ok Kumbargermoor nöömt worrn. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. De gröttere Deel von Oostermoor hett al jümmer to Kumbarg höört. De lüttjere Deel hett aver fröher to de Gemeen Voigtding höört, de an’n 1. Juni 1970 an de Gemeen Wingst kamen is. Kumbarg: Voigtding (ok Moorweg nöömt): Oostermoor is evangeelsch-luthersch präägt un höört to dat Kaspel von de Nicolai-Kark in Kumbarg. För de Kathoolschen is de Hillig-Krüüz-Kark in Oterndörp tostännig. Von
Ostermoor betekent Ostermoor, ehmalig Moor in’n Landkreis Cloppenborg, Oostermoor, Oort in de Gemenen Kumbarg un Wingst in’n Landkreis Cuxhoben, Neddersassen. Ostermoor is de Familiennaam von Engelhard Ostermoor (1865–1931), düütschen Theoloog. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Schipperke [Utspraak: [ˈsxɪpərkə]] is en vun de FCI anerkannt belgisch Hunnenrass (FCI-Gruppe 1, Sektschoon 1, Standard Nr. 83). De Schipperke (in de fläämsch Spraak mit de Bedüüden „Lütt Scheperhund“) hett en hart, glänzend, dick Deckhoor mit dicht Ünnerwull, dat licht to pleegen is. An den Hals un an de Achterpooten is dat länger (Kragen un Büxen). De Farv is swaart ahn Afteeken. De Schipperke hett en körten liek, stark Rügg un sien Hals is breet un lang. De Rute is hooch ansett, in Ruhestellung meestens daalhangend, in de Bewegung erhöht, fehlt aber af un to deelwies oder kumplett (Brachyurie). Sien breet Vossgesicht, sien dunkelbruun, mandelförmig lütt Oogen as ok de hooch ansett dreeeckig, düchtig beweglich stahn Ohren führen to en waaksam Utdruck. De Schipperke is en sportlich Hund un sull entsprekend Hollensbedingungen finnen. De Hund kummt oorsprünglich ut Flannern un wurr in Belgien un de Nedderlannen tücht. De belgisch Königin Marie Henriette hett 1885 bi en Utstellung in Brüssel en Schipperke köfft. Dat führ dorto dat sück de Rass gau verbreeden dee un bannig anseggt weer. De Rassestandard besteiht siet 1888. De Schipperke wurr un wurrd hööftsächlich as Röttenfänger, Boots-, Waak- un Familienhund insett. De Schipperke is, as he
Neendiek betekent Neendiek, Gemeen in’n Kreis Pinnbarg, Sleswig-Holsteen, Neendiek, Oort in de Gemeen Kumbarg in’n Landkreis Cuxhoben, Neddersassen, Neendiek, Oort in de Gemeen Wingst in’n Landkreis Cuxhoben, Neddersassen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Diekslipp (hoochdüütsch Deichschlippe) is en lütten Oort in de Gemeen Belen (Samtgemeen Land Hadeln) in’n Landkreis Cuxhoben, Neddersassen. De Oort höört polietsch von öllers bi Kedenbrook mit bi. En poor hunnert Meter in’n Oosten flütt de Au langs. De Naveröörd sünd Belen in’n Noorden, Buckhoff, Hollannerhoff, Bülsdörp un Neehuus in’n Noordoosten, Intzenbüttel in’n Oosten, de Bullenwinkel in’n Süüdoosten, Austood in’n Süden, dat Noorderenn von Bülkau mit Spreng in’n Süüdwesten, Kedenbrook in’n Westen un Bahrdörp in’n Noordwesten. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. Diekslipp is evangeelsch-luthersch präägt un höört to dat Kaspel von de Jürgen-Kark in Kedenbrook. För de Kathoolschen is de Hillig-Krüüz-Kark in Oterndörp tostännig. Nich wied von Diekslipp af löppt de Landsstraat 144 langs, de in’n Süüdwesten na Bülkau, Goddshem un Steenau geiht un in’n Noordoosten na Neehuus an de Bundsstraat 73 ran. De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 23 Kilometer in’n Noordwesten von Diekslipp. De nächste Bahnhoff is so bi acht Kilometer wied weg in’n Süüdoosten de Bahnhoff Kumbarg an de Nedderelvbahn. De Bahnlien
Reetbraak (hoochdüütsch Rethbraak) is en Landgood in de Gemeen Öberndörp (Samtgemeen Land Hadeln) in’n Landkreis Cuxhoben, Neddersassen. De Oort höört polietsch von öllers to Öberndörp un dor to Bentwisch. Reetbraak liggt in de Masch von de Oost an dat Neenseer Slüsenfleet. De Naveröörd sünd Wetterdiek in’n Noorden, de Seeweg in’n Noordoosten, Tollboom in’n Oosten, Bentwisch mit’n Dammhoff un Laak mit Brobargerhoff, Mannhusen un Heuhoff in’n Süden, Laak in’n Westen un Portshemm un Olendecken in’n Noordwesten. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. * tohoop mit Vosssteert Reetbraak is evangeelsch-luthersch präägt un höört to dat Kaspel von de Georg-Kark in Öberndörp. Reetbraak liggt an de Straat Bentwisch, de in’n Süden bi Öberndörp an de Kreisstraat 24 un de Landsstraat 113 anslaten is. In’n Noorden geiht de Straat bi Neenslüüs an de K 26 ran. De Verkehr mit dat annere Över von de Oost löppt kumplett över de Brügg in Geversdörp un de Brügg in Öberndörp. De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 34 Kilometer in’n Noordwesten von Reetbraak. De
Neendiek (hoochdüütsch Neuendeich) is en Oort in de Gemeen Wingst (Samtgemeen Land Hadeln) in’n Landkreis Cuxhoben, Neddersassen. Neendiek liggt an’n Rand von de Wingst hen na de Maschen von de Oost. De Naveröörd sünd Klint un Freenhoff in’n Noorden, Oostercaadwisch in’n Oosten, Hööftgroov in’n Süüdoosten, Watermöhl un Freesenmoor in’n Süüdwesten, Olenfloot in’n Westen un Oostermoor un Kumbarg in’n Noordwesten. De gröttste Deel von’n Oort hett jümmer to de Gemeen Wingst tohöört. Blots een Hoff hett to de Gemeen Voigtding höört. An’n 1. Juni 1970 is de Gemeen Voigtding Deel von de Gemeen Wingst worrn. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. Wingst: Voigtding: Neendiek is evangeelsch-luthersch präägt un höört to dat Kaspel von de Nicolai-Kark in Kumbarg. För de Kathoolschen is de Hillig-Krüüz-Kark in Oterndörp tostännig. Dör Neendiek löppt de Bundsstraat 73, de in’n Noordwesten över Kumbarg, Neehuus un Oterndörp na Cuxhoben geiht un in’n Süüdoosten över Hemmoor/Warstood/Basbeek un Himmelpoorten na Stood. De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 32 Kilometer in’n Noordwesten von Neendiek. De nächste Bahnhoff
Portshemm (hoochdüütsch Portshemm) is en Oort in de Gemeen Kumbarg (Samtgemeen Land Hadeln) in’n Landkreis Cuxhoben, Neddersassen. De Oort höört polietsch al von öllers bi Geversdörp mit bi. De Oort liggt in de Masch von de Oost direkt achter’n Diek. Dat Water ut dat Rebeed flütt in’n Noorden na de Krummendieker Wettern af un in’n Süden över de Neensee’er Wettern. De Naveröörd sünd Wetterdiek in’n Noorden, de Seeweg in’n Noordoosten, Reetbraak, Dammhoff un Bentwisch in’n Süüdoosten, Laak mit Heuhoff un Mannhusen in’n Süden, Good Neendiek in’n Westen un Snook, Olendecken un Neenslüüs in’n Noordwesten. Dat Good Portshemm het bet 1720 de Familie von Katte tohöört. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. De Oort höört von öllers bi de Gemeen Geversdörp mit bi, de an’n 1. November 2016 Deel von de Gemeen Kumbarg worrn is. Portshemm is evangeelsch-luthersch präägt un höört to dat Kaspel von de Andreas-Kark in Geversdörp. För de Kathoolschen is de Hillig-Krüüz-Kark in Oterndörp tostännig. De Straat dör Portshemm is in’n Süden bi Öberndörp an de Kreisstraat 24 un de Landsstraat 113 anslaten.
De Bahnhoff Wingst is en Bahnhoff mit de Bahnhoffskategorie 6 un twee Gleise in’n Oort Hööftgroov (Gemeen Wingst). De Bahnhoff liggt an de Nedderelvbahn, de ut Hamborg kummt un na Cuxhoben geiht. He liggt in’n Oosten von de Wingst an de Bahnhoffsstraat (Kreisstraat 24), dicht bi de Bundsstraat 73. Twüschen Bahnhoff un B 73 steiht dat Flair Hotel Peter, fröher Bahnhoffshotel P. H. Katt, dat 1898 boot worrn is. 1881 hett de Nedderelvbahn apenmaakt, de von Horborg na Cuxhoben geiht. Dor is denn ok de eerste Bahnhoff boot worrn. De Bahnverkehr in Hööftgroov hett an’n 1. November 1881 anfungen. De Bahnhoff hett in disse Tied ok Hööftgroov heten. Eerst later hett he den ne’en Naam Wingst kregen. De Afkörten in dat Bahnamtliche Betriebsstellenverzeichnis is AWG un de Internatschonale Bahnhoffsnummer 616496. De beiden Gleise hebbt je een Siedenbahnstieg. Bahnhoff Wingst. Mehr Biller, Videos oder Audiodateien to’t Thema gifft dat bi Wikimedia Commons. Übersicht der Betriebsstellen und deren Abkürzungen aus der Richtlinie 100, dbnetze.com Koordinaten:53° 45′ N, 9° 6′ O
De Bahnhoff Oterndörp is en Bahnhoff mit de Bahnhoffskategorie 6 un twee Gleise in Oterndörp. De Bahnhoff liggt an de Nedderelvbahn, de ut Hamborg kummt un na Cuxhoben geiht. He liggt in’n Süden von Oterndörp an de Bahnhoffstraat (Kreisstraat 70). 1881 hett de Nedderelvbahn apenmaakt, de von Horborg na Cuxhoben geiht. Dor is denn ok de eerste Bahnhoff boot worrn. De Bahnverkehr in Oterndörp hett an’n 1. November 1881 anfungen. De Afkörten in dat Bahnamtliche Betriebsstellenverzeichnis is AOF un de Internatschonale Bahnhoffsnummer 606295. De beiden Gleise hebbt je een Siedenbahnstieg. Übersicht der Betriebsstellen und deren Abkürzungen aus der Richtlinie 100, dbnetze.com Koordinaten:53° 48′ N, 8° 54′ O
Tschuktschen-Halfinsel (ok Tschukotka) is en Halfinsel in den wieten Oosten vun Russland in Asien. Up de Tschuktschen-Halfinsel leevt de Volksgrupp vun de Tschuktschen. In’n Norden vun Tschukotka liggt dat Polarmeer. In’n Oosten liggt bi dat Kap Deschnjow de Beringstraat. De ehr nöördlich Enn warrt Tschuktschensee nömmt un is een Randmeer vun dat Noordpolarmeer. Dat süüdlich Enn vun de Tschuktschensee geiht över in dat Beringmeer. Dat is de nöördlichst Deel vun den Pazifik. Dör düsse Seestraat warrt Oostsibirien vun Alaska scheden. De is denn ok de Grenz vun Russland un de USA un vun Asien un Amerika. Vun Noord nah Süüd löppt dor ok de Grenz vun enen Dag nah den annern (Datumsgrenz). In den Süden is de Grenz vun Tschukotka bi den Golf vun Anadyr. In’n Westen is de Halfinsel denn aber bi de Anadyrbargen mit Sibirien verbunnen.
De Flagg vun Mosambik foot up en olt Flagg vun de Freeheitsbewegen FRELIMO (Frente de Libertação de Moçambique). De wedderum is vun de Farven vun de Südafrikaansch Freeheitsbewegen ANC inspireert wurrn. De Farven hemm dorbi folgen Bedüüden: Gröön steiht för de Landwertschap Swaart sall den swaarten Kontinent dorstellen Geel steiht för den Ierzriekdom vun dat Land Witt is stellevertredend för Gerechtigkeit un Freeden Root erinnert an den revolutschonären Kamp gegen den Kolonialismus De Kalaschnikow mit Bajonett in dat Emblem steiht för Verteedigung un Waaksamkeit, de Hacke för Buern un deren Ertüügnisse un dat Book för de Bildung. De Steern steiht för den Geist vun den Internatschonalismus, in de sück dat Land weerfinnen deiht. De Flagg wurr an' 1. Mai 1983 offiziell inführt un hett dorbi de Vörgängerversion aflööst, de de glieker Farven un ähnliche Symbole bruuken dee un 1975 inführt wurr. De faken mit swaart un/oder witt kombineert Farven root-geel-gröön sünd de panafrikaansch Farben, de up völ afrikaansch Flaggen to finnen sünd. Wiels de kolonial Tiet wurr in dat dormalig Portugeesch-Ostafrika de Flagg vun Portugal bruukt. 1967 geev dat en Vörslag för de Kolonien to de Flagg vun Portugal dat jewielige Wappen vun de Kolonie antofügen. Wiels de Vörbereitungen to
Fievhusendörp (hoochdüütsch Fünfhausendorf) is en Oort in de Gemeen Kumbarg (Samtgemeen Land Hadeln) in’n Landkreis Cuxhoben, Neddersassen. De Oort höört polietsch al von öllers bi Kumbarg un is vondaag ok mit Kumbarg kumplett tohoopwussen. De Oort liggt an’n Noordrand von de Wingst. De Naveröörd sünd Langenstraat, Möhlenreeg un Müggenbarg in’n Noorden, Oostermoor in’n Noordoosten, Olenfloot in’n Oosten, Ooldkeden in’n Süüdwesten un Spleth un Westermoor in’n Westen. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. Fievhusendörp is evangeelsch-luthersch präägt un höört to dat Kaspel von de Nicolai-Kark in Kumbarg. För de Kathoolschen is de Hillig-Krüüz-Kark in Oterndörp tostännig. An Fievhusendörp langs löppt de Kreisstraat 22, de in’n Noordoosten dör Kumbarg an de Bundsstraat 73 ran geiht un in’n Süüdwesten na Tollboom an de K 21. De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 25 Kilometer in’n Noordwesten von Fievhusendörp. De nächste Bahnhoff is so bi twee Kilometer wied weg in’n Noordoosten de Bahnhoff Kumbarg an de Nedderelvbahn. Friedrich W. Harseim, C. Schlüter: Statistisches Handbuch für das Königreich Hannover. 1848, Sied 136:
Olenfloot (hoochdüütsch Altenfluth) is en lütten Oort in de Gemeen Kumbarg (Samtgemeen Land Hadeln) in’n Landkreis Cuxhoben, Neddersassen. De Oort höört polietsch al von öllers bi Kumbarg mit bi un is vondaag kumplett mit Kumbarg tohoopwussen. De Naveröörd sünd Müggenbarg un Klotzen in’n Noorden, Oostermoor in’n Noordoosten, Höden, Neendiek, Watermöhl un Freesenmoor in’n Oosten, Ooldkeden in’n Süüdwesten, Fievhusendörp, Spleth un Langenstraat in’n Westen un de Möhlenreeg in’n Noordwesten. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. Olenfloot is evangeelsch-luthersch präägt un höört to dat Kaspel von de Nicolai-Kark in Kumbarg. För de Kathoolschen is de Hillig-Krüüz-Kark in Oterndörp tostännig. Olenfloot is över lüttjere Straten binnen Kumbarg verbunnen mit de Kreisstraat 22 un de Bundsstraat 73. De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 26 Kilometer in’n Noordwesten von Olenfloot. De nächste Bahnhoff is so bi twee Kilometer wied weg in’n Noorden de Bahnhoff Kumbarg an de Nedderelvbahn. Christoph B. Scharf: Statistisch-Topographische Samlungen zur genaueren Kentnis aller das Churfürstenthum Braunschweig-Lüneburg ausmachenden Provinzen. 1791, Sied 7: https://books.google.de/books?id=jN5QAAAAcAAJ&pg=RA1-PA7 C. H. Jansen: Statistisches Handbuch
Hööftgroov (hoochdüütsch Höftgrube) is en Oort in de Gemeen Wingst (Samtgemeen Land Hadeln) in’n Landkreis Cuxhoben, Neddersassen. De Oort liggt an’n Westrand von de Masch von de Oost. Na Westen hen doot denn de Bargen von de Wingst liggen. De Naveröörd sünd Oostercaadwisch in’n Noorden un Oosten, Harmsdaal, Schinkel un Dobrook in’n Süden, Watermöhl in’n Westen un Freesenmoor, Höden un Neendiek in’n Noordwesten. Hööftgroov hett fröher deelwies to de Wingst un deelwies to Voigtding höört. An’n 1. Juni 1970 is de Gemeen Voigtding Deel von de Gemeen Wingst worrn. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. Voigtding: Wingst: Hööftgroov is evangeelsch-luthersch präägt un höört to dat Kaspel von de Nicolai-Kark in Kumbarg. För de Kathoolschen is de Hillig-Krüüz-Kark in Oterndörp tostännig. De Sportvereen TSV Hööftgroov is an’n 4. Mai 1913 grünnt worrn. Disse Vereen is 1969 denn mit’n 1. FC Wingst tohoopgahn un hett sik sietdem VfL Wingst nöömt. Dör Hööftgroov löppt de Bundsstraat 73, de in’n Noordwesten över Kumbarg, Neehuus un Oterndörp na Cuxhoben geiht un in’n Süüdoosten över Hemmoor/Warstood/Basbeek un Himmelpoorten na Stood. Von
Olenwisch (hoochdüütsch Altenwisch) is en Hoff in de Gemeen Balje (Samtgemeen Noordkeden) in’n Landkreis Stood, Neddersassen. De Oort höört polietsch von öllers bi de Buurschop Nalje von Balje mit bi. De Naveröörd sünd Hörn in’n Noordoosten, Süderdiek in’n Oosten, Itzwöörden in’n Süüdoosten, Geversdörp, In’n Fellen un Feldhööv in’n Süden, Dingwöörden un Neehuus in’n Süüdwesten un Neehüserdiek un Neenhoff in’n Noordwesten. De Hoff Olenwisch höört de Familie von Plaat to. In de Franzosentied von 1810 bet 1814 hett de Oort to de Mairie Balje in’n Kanton Freeborg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1852 to dat Grevengericht Freeborg tohöört un denn von 1852 bet 1885 to dat Amt Freeborg. Na 1885 weer dat in’n Kreis Keden. 1932 is dat Deel von’n Kreis Stood worrn. Olenwisch is evangeelsch-luthersch präägt un höört to dat Kaspel von de Marienkark in Balje. För de Kathoolschen is de Hillig-Krüüz-Kark in Oterndörp tostännig. Olenwisch liggt en Stück af von de Landsstraat 111, de in’n Oosten na Balje un Freeborg geiht un in’n Süüdwesten in Dingwöörden an de Bundsstraat 73 ran löppt. De nächste Autobahn is
De Bahnhoff Neehuus weer en Bahnhoff bi dat Dörp Neehuus. De Bahnhoff weer an de Nedderelvbahn, de ut Hamborg kummt un na Cuxhoben geiht. He leeg 2,5 Kilometer in’n Süüdwesten von dat Dörp an de Landsstraat 144 twüschen Intzenbüttel un Austood. 1881 hett de Nedderelvbahn apenmaakt, de von Horborg na Cuxhoben geiht. Dor is denn ok de eerste Bahnhoff boot worrn. De Bahnverkehr in Neehuus hett an’n 1. Juli 1881 anfungen. An’n 2. Juni 1991 hett de Bahnhoff denn dichtmaakt un dat gifft dor keen Personenverkehr mehr. De nächsten Bahnhööv sünd nu de Bahnhoff Kumbarg un de Bahnhoff Oterndörp. Bahnhoff Neehuus. Mehr Biller, Videos oder Audiodateien to’t Thema gifft dat bi Wikimedia Commons. Koordinaten:53° 47′ N, 9° 1′ O
Intzenbüttel (hoochdüütsch Intzenbüttel) is en Oort in de Gemeen Neehuus (Samtgemeen Land Hadeln) in’n Landkreis Cuxhoben, Neddersassen. De Oort höört polietsch al von öllers bi Neehuus mit bi. Intzenbüttel liggt in de Masch von de Au. De Naveröörd sünd Neehuus un Dingwöörden in’n Noordoosten, Uhlenkamp un Geversdörp in’n Oosten, Kumbarg in’n Süüdoosten, Westercaadwisch in’n Süden, Bullenwinkel un Austood in’n Süüdwesten, Diekslipp un Kedenbrook in’n Westen un Buckhoff, Hollannerhoff un Bülsdörp in’n Noordwesten. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. Intzenbüttel is evangeelsch-luthersch präägt un höört to dat Kaspel von de Emmaus-Kark in Neehuus. För de Kathoolschen is de Hillig-Krüüz-Kark in Oterndörp tostännig. Dör Intzenbüttel löppt de Landsstraat 144, de in’n Süüdwesten över Kedenbrook un Bülkau na Goddshem un Steenau geiht un in’n Noordoosten na Neehuus an de Bundsstraat 73 ran. De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 25 Kilometer in’n Noordwesten von Intzenbüttel. De nächste Bahnhoff is so bi söven Kilometer wied weg in’n Süüdoosten de Bahnhoff Kumbarg an de Nedderelvbahn. De Bahnlien löppt ok nich wied an